paragraph_text: Izak Komnen (grčki Ἰσαάκιος Κομνηνός, Isaakios Komnēnos; Carigrad, oko 1050. – Carigrad, 1102./1104.) bio je bizantski plemić i vojni zapovjednik, dobro obrazovan i hrabar. Bio je sin gospe Ane Dalasene (Ἄννα Δαλασσηνή), kćeri Aleksija Harona, dok je Izakov otac bio Anin muž, Ivan Komnen. Izak je bio brat Adrijana, Nikefora i bizantskog cara Aleksija I. Komnena. Aleksije je Izaku dao naslov sebastokrátora, kako bi mu zahvalio jer je Izak, kao miljenik cara Nikefora III. Botanijata i njegove carice, Marije od Alanije, imao ključnu ulogu u svrgavanju Nikefora te je tako Aleksije došao na vlast.